62020TO0452(01)_INF
Unionin yleisen tuomioistuimen presidentin määräys 29.10.2020 – Facebook Ireland vastaan komissio
(asia T-452/20 R)
Väliaikainen oikeussuoja – Kilpailu – Tietojensaantipyyntö – Asetuksen (EY) N:o 1/2003 18 artiklan 3 kohta – Välitoimihakemus – Kiireellisyys – Fumus boni juris – Intressivertailu
1.
Väliaikainen oikeussuoja – Täytäntöönpanon lykkääminen – Välitoimet – Myöntämisedellytykset – Fumus boni juris – Kiireellisyys – Vakava ja korjaamaton vahinko – Yhtäaikaisuus – Kaikkien kysymyksessä olevien intressien vertailu
(SEUT 278 ja SEUT 279 artikla)
(ks. 23 ja 24 kohta)
2.
Väliaikainen oikeussuoja – Täytäntöönpanon lykkääminen – Myöntämisedellytykset – Fumus boni juris – Pääasian kanteen tueksi esitettyjen perusteiden tutkiminen ensi arviolta – Kanne komission päätöksestä, jolla velvoitetaan toimittamaan tietty määrä asiakirjoja – Välttämättömyyden periaatteen ja yksityiselämän kunnioitusta koskevan oikeuden loukkaamista koskevat kanneperusteet – Kanneperusteet, jotka eivät ole ilmeisesti perusteettomia
(SEUT 278 ja SEUT 279 artikla; Euroopan unionin perusoikeuskirjan 7 artikla; neuvoston asetuksen N:o 1/2003 18 artiklan 3 kohta)
(ks. 30, 53, 68 ja 69 kohta)
3.
Kilpailu – Hallinnollinen menettely – Tietojensaantipyyntö – Pyynnön oikeudellisten perusteiden ja tarkoituksen ilmaiseminen – Pyydettyjen tietojen ja tutkittavana olevan kilpailusääntöjen rikkomisen välistä välttämätöntä yhteyttä koskeva vaatimus – Komission harkintavalta – Tuomioistuinvalvonta – Ulottuvuus
(SEUT 101 artikla; neuvoston asetuksen N:o 1/2003 18 artiklan 3 kohta)
(ks. 36-52 kohta)
4.
Kilpailu – Hallinnollinen menettely – Tietojensaantipyyntö – Yksityisyyden loukkaaminen – Hyväksyttävyys – Edellytykset
(Euroopan unionin perusoikeuskirjan 7 artikla; neuvoston asetuksen N:o 1/2003 18 artiklan 3 kohta)
(ks. 54-67 kohta)
5.
Väliaikainen oikeussuoja – Täytäntöönpanon lykkääminen – Välitoimet – Myöntämisedellytykset – Vakava ja korjaamaton vahinko – Välitoimea hakevan asianosaisen todistustaakka – Perusoikeuksien loukkaamisen vaara – Riittämättömyys sen kannalta, onko kyseessä vakava vahinko – Arviointi käsiteltävän asian olosuhteiden perusteella – Arkaluonteisten henkilötietojen luovuttamiseen liittyvä vahinko
(SEUT 278 ja SEUT 279 artikla; Euroopan unionin perusoikeuskirjan 7 artikla; unionin yleisen tuomioistuimen työjärjestyksen 156 artiklan 3 kohta)
(ks. 70, 71, 73-75,82-94 ja 114 kohta)
6.
Väliaikainen oikeussuoja – Täytäntöönpanon lykkääminen – Myöntämisedellytykset – Kaikkien kysymyksessä olevien intressien vertailu – Arkaluonteisia henkilötietoja mahdollisesti sisältävien asiakirjojen siirtämisestä annetun komission päätöksen täytäntöönpanon lykkääminen – Komissiolla olevan yleisen intressin, joka koskee unionin kilpailusääntöjen tehokkuuden säilyttämistä, vertaaminen luonnollisten henkilöiden yksityiselämän suojaa koskevaan intressiin – Tapauskohtaisen menettelyn käyttöön ottaminen sellaisten asiakirjojen tutkimiseksi, jotka voivat sisältää arkaluonteisia henkilötietoja
(SEUT 278 artikla; Euroopan unionin perusoikeuskirjan 7 artikla; neuvoston asetuksen N:o 1/2003 18 artiklan 3 kohta)
(ks. 115-120 kohta)
Aihe
SEUT 278 ja 279 artiklaan perustuva vaatimus neuvoston asetuksen (EY) N:o 1/2003 18 artiklan 3 kohdan ja 24 artiklan 1 kohdan d alakohdan mukaista menettelyä koskevan 4.5.2020 annetun komission päätöksen C(2020) 3013 final (asia AT.40684 – Facebook Marketplace) täytäntöönpanon lykkäämisestä.
Ratkaisu
1)
Neuvoston asetuksen (EY) N:o 1/2003 18 artiklan 3 kohdan ja 24 artiklan 1 kohdan d alakohdan mukaista menettelyä koskevan 4.5.2020 annetun komission päätöksen C(2020) 3013 final (asia AT.40684 – Facebook Marketplace) 1 artiklan täytäntöönpanoa lykätään siltä osin kuin siinä ilmaistu velvollisuus koskee asiakirjoja, joilla ei ole yhteyttä Facebook Ireland Ltd:n liiketoimintaan ja jotka sisältävät arkaluonteisia henkilötietoja, niin kauan kuin 2 kohdassa mainittua menettelyä ei ole otettu käyttöön.
2)
Facebook Ireland yksilöi edellä 1 kohdassa tarkoitettuja tietoja sisältävät asiakirjat ja toimittaa ne komissiolle erillisenä sähköisenä tallenteena. Tämän jälkeen nämä asiakirjat siirretään virtuaaliseen datahuoneeseen, johon on pääsy vain mahdollisimman rajoitetulla määrällä tutkinnasta vastaavan ryhmän jäseniä siten, että läsnä (virtuaalisesti tai fyysisesti) on vastaava määrä Facebook Irelandin asianajajia. Tutkinnasta vastaavan ryhmän jäsenet tutkivat ja valitsevat kyseessä olevat asiakirjat ja antavat Facebook Irelandin asianajajille mahdollisuuden kommentoida niitä ennen kuin merkityksellisiksi katsotut asiakirjat siirretään asiakirja-aineistoon. Mikäli asiakirjan luokittelusta esiintyy erimielisyyttä, Facebook Irelandin asianajajilla on oikeus selittää erimielisyytensä syyt. Erimielisyyden jatkuessa Facebook Ireland voi pyytää komission kilpailun pääosaston tiedotuksesta, viestinnästä ja tiedotusvälineistä vastaavaa johtajaa ratkaisemaan asian.
3)
Välitoimihakemus hylätään muilta osin.
4)
Asiassa Facebook Ireland v. komissio (T-452/20 R) 24.7.2020 annettu määräys peruutetaan.
5)
Oikeudenkäyntikuluista päätetään myöhemmin.